als_Latn dik_Latn sag_Latn
Trajneri i verdhekuqve sheh sërish “zonjën e Vjetër” pretendenten kryesore për titull. Por e sheh ekipin e tij menjëherë parapa bardhezinjve
Shorti ka bërë që Seria të nisë sonte në mbrëmje me dy ndeshje interesante ku në fushë do të jenë kampionët e Italisë, Juventusi dhe nënkampionët e Italisë, Roma. Jo më kot janë këto dy ekipet pretendente për të fituar titullin në Serinë A në sezonin e ri. Edhe trajneri i Romës, Rudi Garsia është i bindur se bardhezinjtë e Torinos mbetet ekipi për t’u mundur. Por sipas tij Roma do të thotë fjalën e saj dhe do të jetë rivalizuese deri në ditën e fundit. Deklarata e Garsias ka ardhur përpara ndeshjes së parë në kampionat kundër Fiorentinës.
Objektivi i Romës – “Kam lexuar me vëmendje se çfarë është folur dhe shkruar për Romën që nga dita e parë e përgatitjeve deri tani që jemi në prag të kampionatit. Fillimisht na kanë bërë kampionë, ndërsa këto dy javët e fundit pas dëmtimeve dhe largimit të Benatia gjithçka ka ndryshuar. Natyrisht që kemi disa probleme, por nuk jemi të vetmit me probleme. Por ne kemi një organikë të bollshme. Ne nuk do të merremi me shtypin, ne thjesht do të bëjmë punën tonë në fushë. Jemi të bindur për dy gjëra: vetëbesimi te forca e grupit dhe dëshira për të luajtur dhe argëtuar në fushë. Unë dua të argëtoj tifozët tanë dhe ky ëhstë objektivi më i rëndësishëm personal dhe i Romës.”
Merkato – “Më shumë se për merkaton kam dëshirë të flas për Fiorentinën. Kemi disa lojtarët të rinj të cilët duhet të ambientohen sa më shpejt me ekipin. Do ta nisim kampionatin me një rival të fortë si Fiorentina dhe do të shijojmë një ndeshje të bukur që në fillim të sezonit. Besoj se kjo është mënyra m e mirë për të nisur kampionatin.”
Benatia dhe Destro – “Nuk më duket logjike që merkato të mbyllet pasi kampionatet të kenë filluar. Nuk është e drejtë të vazhdohet kështu. Benatia iku, çfarë prisni të them ëm shumë. Sa për Destron, presidenti ka deklaruar se është i pashitshëm.”
Juventusi – “Mbetet skuadra për t’u mundur. Ata nuk kanë humbur asnjë lojtar, përkundrazi janë forcuar me Moratën dhe Evranë. E veçanta e kampionatit italian është se këtu nuk ka vetëm një apo dy skuadra pretendente. Ka më shumë dhe shpresojmë që të jemi ne skuadra anti- Juventus. Në fund të kampionatit dua të kualifikohemi në Champions.”
als_Latn als_Latn als_Latn als_Latn als_Latn als_Latn